Čekiškės herbas

Čekiškės herbas – pagrindinis Čekiškės miestelio ir Čekiškės seniūnijos (Kauno rajono savivaldybė) heraldinis simbolis.

 Aprašas 

Perkirsto skydo viršutiniame mėlyname lauke auksinis žiedo pavidalo kviečių varpų vainikas, apatiniame sidabriniame – raudona baidarė su dviem irklais.

 Istorija 

Istorinio herbo Čekiškė neturėjo. Svarstant herbo idėjas daugiausia pritarimų sulaukė turizmas. Jį simbolizuoja baidarė, o apylinkių gamtos grožį ir verslus – auksinis, tarsi saulė danguje spindintis, kviečių varpų vainikas.Čekiškės herbas.  Krs.lt (tikrinta 2025-08-29).

Herbas Lietuvos prezidento dekretu Nr. 290 patvirtintas 1999 m. sausio 12 d. Etalono autorius – Arvydas Každailis.

 Šaltiniai 

Kategorija:Čekiškė
Kategorija:1999 m. patvirtinti Lietuvos gyvenviečių herbai
Kategorija:Kauno rajono savivaldybės gyvenviečių herbai
Kategorija:Lietuvos miestelių herbai